

**Kollegial supervision (KS) for pædagogisk udvikling i undervisningskonteksten**

KS er centreret omkring den aktuelle undervisningspraksis: Den enkelte akademiske underviser, eller fokusperson i KS, betragtes som den mest kvalificerede til at udvikle sit eget område, og underviserne bør således selv definere deres læringsfokus og mål.

Kollegerne fungerer som *kritiske venner,* der kan tilbyde *direkte* eller *indirekte* supervision, enten på baggrund af direkte observation af undervisning, eller et særligt udviklingsaspekt af undervisningen, som fokuspersonen selv udpeger.

*Direkte* KS finder sted på baggrund af observation af en faktisk undervisningssituation med feedback, efterfulgt af en supervisionssamtale.

*Indirekte* KS består af en supervisionssamtale om et specifikt undervisningsrelateret emne, f.eks. undervisningsforberedelse, de studerendes engagement, opgaver, evaluering, etc., som fokuspersonen selv vælger.

**“ KS kan anvendes som en fortløbende praksis i arbejdskonteksten”**

KS kan anvendes som en fast metode til at udvikle den lokale undervisningspraksis. Det er også en velegnet metode i forbindelse med en adjunkts deltagelse i universitetspædagogiske kurser for at støtte implementering og evaluering af de udviklingsincitamenter, som man bliver inspireret til på kurset.

**Praktisk opsætning for kollegial supervision (KS)**

Metoden er baseret på et formålsfyldt samarbejde mellem fokuspersonen og kollegaobservatør/supervisor. Den kan benyttes i forbindelse med adjunktvejledning med henblik på at understøtte adjunktens udvikling af undervisningskompetencer.

KS bygger på følgende grundregler:

* Det er fokuspersonen, der sætter dagsordenen og udvælger fokusområdet for den direkte/indirekte KS.
* Observatøren/supervisoren og fokuspersonen indgår en aftale om omdrejningspunkt for observation/supervision.
* Supervisionssamtalen involverer lytte- og spørgeteknikker, der stimulerer refleksion og giver et bredere perspektiv på fokusområdet og mulige udviklingsveje.

Ved direkte KS:

* Kollegaobservatøren tager noter med konkrete eksempler i overensstemmelse med det aftalte fokus.
* Fokuspersonen får først lov til at dele sin oplevelse af den observerede session.

Ved indirekte KS:

* Fokuspersonen er ansvarlig for at vælge et udviklingsemne til KS og kommunikere dette til supervisor inden supervisionsmødet.

Se eksempler på skabeloner til enten direkte eller indirekte kollegial supervision: [her]